Lav et referat af nedenstående tekst:

Tekst:
Med cirka 30 millioner kroner investerer Thisted Bryghus i fremtiden, og i dag nåede byggeriet så en vigtig milepæl. Her ankom bryghuset nye store, tanke nemlig – og uden tanke, intet bryghus. Derfor er de fem nye tanke et afgørende skridt i udvidelsen af Thisted Bryghus. - For tre uger siden, der havde vi vores brygmester i Tyskland for at få det godkendt, og så står vi her i dag, hvor tankene skal ind i bygningen. Det er en rigtig stor dag for Thisted Bryghus, fortæller direktør, Aage Svenningsen. Tæt på fordobling af produktionen Med det nye brygværk forventer Thisted Bryghus at kunne øge produktionen fra 3,5 millioner liter øl om året til cirka seks millioner liter om året. I dag skulle de kæmpestore tanke løftes på plads, og det gør man lettest gennem taget på den nye bygning. I næste uge er det så planen, at tankene sættes helt på plads. Men det kan først muligt, når der er bygget en gangbro i bryggeriet. Det nye og udvidede bryghus skulle gerne stå færdig ved årsskiftet.

Referat:
Thisted Bryghus er i fuld gang med at udvide på adressen i Thisted. I dag landede bryggeriets nye, store tanke.